Лоши новини - Известни - Edna.bg\n28.02.2013 19:15 21869\n44-годишната американска изпълнителка Анастейша отново е била диагностицирана с рак на гърдата. Това наложило да отмени европейското си турне "It's A Man's World Tour", което трябваше да стартира от Лондон на 6 април.\n"Чувствам се ужасно, защото разочаровам толкова много от моите невероятни фенове, които искаха да чуят песните ми", допълни изпълнителката на "I'm Outta Love" в своя личен профил във "Фейсбук".\nДа припомним, че през 2003 година на певицата, продала над 20 милиона копия от албумите си в световен мащаб, й бе поставена диагнозата рак на гърдата, но след продължително лечение успя да се пребори с коварното заболяване.\nВъпреки предстоящата химиотерапия, певицата заяви, че няма да спре работата по своя нов шести поред студиен албум.\nПреди време Анастейша сподели в редица интервюта, че преследването на международна популярност и нестихващият стрес от безбройните ангажименти и пътувания според нея е бил ключов фактор, за да се разболее от рак преди 10 години.\nПрез 2012 година изпълнителката гостува в няколко предавания като жури в британското издание на музикалния риалити формат "Екс Фактор" ("X Factor").\nАнастейша става по-известна след 1999 г., когато излиза първият й албум "Not That Kind". След това кариерата на миньончето (високо само 157 см) с дрезгава бленда постига главоломен успех. Интересно е, че през годините изпълнителката остава слабо популярна в родната си Америка за разлика от Европа, където славата я спохожда доста по-бързо. През 2007 г. тя се омъжва за своя бодигард Уейн Нютън, а само три години по-късно двамата подават молба за развод.\n* Дуетната песен "I Belong to You" ("Il Ritmo Della Passione") на Анастейша и Ерос Рамацоти, записана през март 2006 г.\nАнастейша рак на гърдата световен успех албум труден период турне развод Екс Фактор певица Ерос Рамацоти


Криско към Николета: Ще ме масажираш ли в бекстейджа на One Love?\n19 Юни 2017, 12:15\nСтана ясно, че Криско не е детронирал Николета Лозанова от водещото й място в „Папараци“. Дори и да е имал мераци, ТВ иконата ги попари, видя HotArena.\n„Моля, моля! Да ги няма такива! Виж какво, Криско, много си ми симпатичен, но това е моето предаване! И ще го водя само аз!“, контрира го Николета.\n„Чакай малко, искам да видя и аз един път какво е да откриваш телевизионно предаване с такъв голям рейтинг!“, на свой ред отвърна хитмейкърът.\nСлед това водещата му заяви, че нали ще открива някакво турне, за какво му е и предаване? След което Криско й отговори, че това не е някакво си турне, а първото българо-македонско „One Love”.\n„След товa Би Ти Ви ще направи филм за него и ще го излъчи на мястото на твоето предаванийце. И само да ти поясня – Криско не открива концерти, а Криско закрива концерти!“, наложи мнението си Кристиян Талев.\nСлед което добави, че все пак може да допусне Лозанова до „неговото турне“ в бекстейджа, за да му направи един масаж.\nПрипомняме ви и датите за „One Love”: 26 юли – гр. Охрид, 27 юли – гр. Струмица, 17 август – Слънчев бряг, 18 август – гр. Варна, 6 септември – гр. Пловдив, 30 септември – гр. Скопие и завършва на 7 октомври в гр. София. Там ще ви очакват Криско, Слаткаристика, Гери – Никол, Тони Зен, Ъпсурт, DJ Гоце.\nОоо , на коя част на тялото?\nтoва циганче пак е наредило цялата сергия синджири тоалетни казанчета\nKrisko vzemi edna prava lopata 4e boi po tozi kilikandzer\nХванах вчера малко от предаването.....ей ама това фотошопа е голяма работа. На екрана Николинка изглеждаше дребна,набита и трътлеста да не говорим в лицето ...майко мила...обратна захапка,бузи огромни(не скули) и някакви нови устни си е надула направо отврат....\nДвамата селяка се събраха\nТВ легенда-ха ха ха!\nТя е свикнала с масажите.То "Главата" ли не бяха,то Шиши, то Ванко1 ,то Барека, то свинаря, то ПР с Гришо, Плейн и Роналдо....Масажисти кооолкото искаш, знайни и незнайни! Преупотребена , раздрънкана каруца и подвижно разпространяваща генитални болести простакеса. Боби Мхихайлов улучи на снахаха ха ха .А, Перукан поредният обсебен, скоро ще отрезвее...Ама ще си плаща цял живот за глупостта,като Божинов!\nникои не я приема на сериозно....\nЩе го масажира ами...то кои ли не масажира караджовското джудже...


„Срам за БНТ и за останалите телевизии“ - Площад Славейков\nЗащо мълчат за Панаира? Защото самите водещи не четат, пише във Фейсбук издателката Божана Апостолова\nОще преди откриването на Коледния панаир на книгата, етажите на НДК се напълниха със стотици читатели. Снимка: Емил Л. Георгиев/Площад Славейков\n„Въртях безумно каналите, и дори Би Ти Ви в новините не показаха нищо за Панаира на книгата“, възмущава се Божана Апостолова във Фейсбук. Издателката изля в социалната мрежа негодуванието си от липсата на най-голямото книжно изложение през годината, започнало във вторник, 11 декември, в НДК, сред темите в новините на големите телевизии.\nОще в първия ден на форума Дворецът се изпълни догоре с четящи българи – но и най-големите телевизии бяха пратили екипи, за да отразят откриването. Въпреки това Апостолова твърди, че не е видяла репортажи в ефира по темата:\n„Ще грабна телевизора и ще го изпляскам на плочите в двора, да се чуе чак докрай света!… Ще попитате „Защо“. Ами то телевизията за гледане ли е вече? Предаванията стават все по-долнопробни. И с тях възпитаваме поколенията. Не друг, а нашите деца!“.\nВижте още: ШЕСТ ЕТАЖА КНИГИ\nОткриването на Панаира във вторник преди обяд бе отразено от десетки медии. Снимка: Емил Л. Георгиев/Площад Славейков\nСобственичката на едно от най-влиятелните издателства у нас, „Жанет 45“, заявява, че поне тази седмица малкият екран трябва да изобилства от поети, писатели, книги, духовност – „да се отдаде заслужена почит на великото книжовно дело, да се посъветват любезните читатели какво важно има на панаира, кои са хубавите български автори, кои са новите заглавия, какво ново в световната литература, то – мълчание…“\n„Щях да забравя едно предаване, което става по-добро, отколкото беше – „Библиотеката“ по БНТ. В него има един водещ, който успява да влезе в пластовете на литературата и на всичко онова, за което говори – блестящият водещ Николай Колев. Макар и с чудесно предаване, той не е достатъчен да измие срама на БНТ и всички останали телевизии, които по време на Панаира на книгата си спестяват усилията. И знаете ли защо? Защото самите водещи не четат. И как ще задаваш въпроси на писател, като не си запознат с книгите му, с посланията и внушенията в тях? Превръщаме се в нация, която заслужава съдбата си, както и досегашната оценка на света“, казва Божана Апостолова и подчертава: „Малко е да кажа, че съм потресена.“\nИздателката изрежда най-ценните нови заглавия, които представя на Панаира, и обобщава:\n„…Които са толкова хубави, че убедена съм, ще превърнат деня ви в истински празник на духовността. И ще си кажете: „Ей, какви големи български автори имаме вече!“. Така де! Децата, внуците ни трябва да растат в духовна среда. Трябва да са възпитани, добри, любвеобилни… А това става единствено и главно чрез книгата“.


Флотилен адмирал проф. д.в.н. Боян Медникаров: Тази година ще утвърдим новите специализации | Информационен център на Министерство на oтбраната\nавтор Венцислав Жеков · 10/01/2020 , гледания 457\n– Г-н флотилен адмирал, каква беше годината за Висшето военноморско училище?\n– Една изключително успешна година. Постигнахме съществени резултати във всяко едно от свойствените направления на своята дейност. Стартира специализацията „Кибероперации“, която подготвя курсанти за нуждите на Въоръжените сили. Стартирахме и нова бакалавърска специалност „Киберсигурност“, в която се подготвят студенти за индустрията. Бяха направени и много сериозни анализ и преглед на нашите учебни планове и програми за подготовка на курсанти, като в тях бяха внесени елементи, свързани с последните тенденции във военното образование в НАТО и ЕС. През изминалата година завърши и подготовката за създаването на една нова специализация – обучението по мехатроника, което ще започне да се реализира от есента на тази година. Следващо сериозно направление беше обновяването и модернизирането на учебно-материалната ни база, както и подобряването на условията за живот и работа на нашите курсанти, студенти, преподаватели и командири. Благодарение на осигуреното финансиране от страна на МО в края на 2017 г. планираната инвестиционна програма е реализирана на 100%. Завърши пълната модернизация на една от сградите, които ще се използват като общежитие. През годината бяха модернизирани две такива сгради. Беше извършен ремонт на плувния басейн. Бяха ремонтирани и нови лаборатории. Завърши и изграждането на Център за спасяване на море, който ще осигурява подготовката на училището. Този център се намира в района на Пункт за базиране – Варна.\n– Какви са постиженията Ви в областта на научноизследователската дейност през годината?\n– През годината училището работи по няколко научноизследователски проекта. Най-същественият от тях е участието ни в един от центровете за компетентност, в който училището е в партньорство с Националния военен университет, със Софийския университет „Св. Климент Охридски“, с Института по роботика и др. В рамките на този проект продължава изграждането на нови лаборатории с интелигентни системи, осигуряващи сигурността на критична инфраструктура. Основен акцент е борбата с нефтени разливи. Продължава и проектът, финансиран от Европейската космическа агенция за наблюдение на акваторията на Черно море. Реализирахме и задачи, свързани с екологичен мониторинг на Бургаския залив, които ни бяха поръчани от общината Бургас. Една от ключовите ни задачи е създаването на имитатор за подводници, който да осигури подготовката на патрулните кораби. Продължава и партньорството ни с военната индустрия, като в последния месец заедно с колегите от „Арсенал“ проведохме изпитания за поразяващия ефект на различни боеприпаси за подводно въздействие, които произвежда тази българска компания.\n– Как успявате да привличате младите хора към военната професия и по-специално към военноморското образование?\n– Нашето училище никога не е имало проблеми с приема. Ние успяваме да попълним отпуснатите ни места по държавна поръчка още в условията на т. нар. ранен прием, защото интересът към морската и военноморската професия е сериозен. През последните няколко години морското училище разшири спектърът на подготовка, която се осигурява. Ние реализираме заедно с Медицинския университет във Варна и Военномедицинска академия проект за обучение на военни лекари. От миналата година приемаме и курсанти по програмата „Кибероперации“.\n– Какъв е профилът на вашите възпитаници и преподаватели?\n– Нашите възпитаници идват основно от математическите и природо-математически гимназии, на второ място са от професионални гимназии, в които се извършва обучение с някаква технологична насоченост. Имаме кандидати от цялата страна. По отношение на преподавателите се ориентираме към възпитаници на училището, които служат във ВМС и работят в морската индустрия.\n– Как работите с командването на флота и как синхронизирате дейностите си?\n– Училището традиционно има изключително добри отношения с командването на ВМС. Поддържа се много тясна комуникация лично с командира на ВМС. Имаме назначени ментори от страна на ВМС за всички провеждани специализации. Реализираме и една програма за привличане на експерти от ВМС в образователния процес. Тази програма включва почти 70 мероприятия – лекции, презентации, покази, които експерти от ВМС ще изнесат пред нашите курсанти, за да бъдат те запознати с реалностите на военноморската служба и най-добрите практики.\n– Какво Ви предстои през настоящата 2020 г.?\n– През тази година ни предстои утвърждаване на двете нови специализации – „Кибероперации“ и „Мехатроника“. През тази година училището ще бъде и обект на одит от японското Министерство на транспорта, земята и инфраструктурата, от гледна точка на качеството на осигуряването на обучението. Предстои ни разкриване на поне една нова бакалавърска програма за подготовка на студенти – „Мениджмънт в пасажерското корабоплаване“. Ще продължат и действията за участието ни в различни научноизследователски проекти. По всяка вероятност ние ще бъдем и част от един консорциум с участието на община Варна, Областна управа – Варна, и Варненския университет, като ще кандидатстваме за създаване на нов регионален център в областта на интелигентни технологии. В последните дни на 2019 г. МО осигури целево финансиране на училището за създаване на дълбоководен басейн за комплексна подготовка на екипи в областта на подводните операции и спасяване на екипажи на аварирали вертолети. 2020 г. ще бъде и годината за подготовка на отбелязването на 140-ата годишнина на военноморското училище, което ще се състои през следващата 2021 г.\nИнтелектуалната мощ на ВМС се създава тук\nВоенноморско училище, макар и да няма преки функции в процеса по модернизация на флота, в крайна сметка то създава интелектуалния капацитет на ВМС.\n„През годината наши представители участваха в работните групи, свързани с провеждащите се процедури по придобиване на нови патрулни кораби. Екип от училището осъществи един преглед на състоянието на фрегатите. Подготвихме за ръководството на МО становище за необходимостта и приоритетността на възложените модернизационни действия. В контекста на нашите научноизследователски проекти се стремим да създаваме и нови способности на ВМС“, заяви флотилен адмирал Медникаров.\nТой припомни, че преди три години екип от училището е възстановил оперативната способност на минния ловец „Цибър“, като извършва ремонт на неговата бойна информационна управляваща система.\nДействията в училището, които са свързани със създаването на новия център за въздушно и космическо наблюдение, пряко рефлектират и върху способностите на ВМС, защото при необходимост те захранват колегите си с необходимите данни, свързани с черноморските пространства на България.


Ателиета на Работилница "Седянка" откриват в горнооряховския исторически музей\nНачало > Ателиета на Работилница "Седянка" откриват в горнооряховския исторически музей\n07:43, 06 юли 16 / Общество 25 153 Шрифт:\nОт събота, 9 юли, посетителите на Горнооряховският музей ще имат възможност да се включат в специалните ателиета на Работилница „Седянка”. Работните кътове ще бъдат част от атракциите на традиционните летни „Семейни съботи” в музея. Гостите от „Седянка” ще представят на участниците няколко техники на работа с конци и вълна.\nСнежана Златарска и Димка Боянова ще демонстрират своите умения в плъстенето на вълна. Изработването на изделия от нетъкан текстил – плъсти, е традиционен български занаят. Тъй като те имат изключителни топлоизолационни и влагоустойчиви качества, още в далечни времена българите ги употребяват за постелки, за езда на коне без седло, за строеж на палатки, при поход. Основна суровина е овчата вълна, като се използва нейното свойство да се сплъства. За този процес има две техники – мокро и сухо плъстене (или иглонабиване). Всички желаещи ще могат да опитат да опитат сами да изработят цветя и топчета от вълна.\nВ ателието на Маргарита Бонева ще бъде представено бродирането като изкуство и занаят за украсяване на плат от текстил или други материали с шарки и рисунки. Участниците ще се запознаят с различни бодове за декорация и техниката им на изработване чрез пришиване на конци или прежда с помощта на игла.\nЛюбопитна техника за плетене на гривни с диск, известна още като "кумихимо", ще покаже Кремена Димитрова. Методът е лесен и същевременно интересен. Чрез него посетителите ще имат възможност да си направят цветя и шнурчета с различни шарки за декорация на предмети.\nТази събота работните ателиета ще продължат от 10 до 14 часа. Освен тях посетителите ще имат възможност да разгледат най-новите експозиции на Исторически музей – Горна Оряховица и да се фотографират в специалния ретро фото кът.


Областният управител се срещна с ротарианци - stznews.bg\nОбластният управител на област Стара Загора се срещна с новия дистрикт гуверньор за 2013/2014 г. на Ротари дискрит 2482 България, доц. д-р Валентин Стоянов. На срещата присъстваха и представители на Ротари клуб Стара Загора, сред които бе и Драгомир Кулезич, президент на клуба. Обсъдени бяха възможностите за съвместни инициативи между Областна администрация и Ротари клуб.\nНие искаме само подкрепа и разбирателство, чест и радост ще е за нас да работим заедно, каза д-р Стоянов. Той представи основните дейности на Ротари клуб - Стара Загора, който е един от трите на територията на областта, и изтъкна, че организацията разполага с добре подготвени експерти и множество партньори, които биха могли да подпомогнат дейността на Администрацията при съвместни инициативи. Ротарианците организират благотворителни кампании в сферите на здравеопазването, образованието, екологията, социалните дейности и др. Дистрикт гуверньорът припомни и за активната работа на ротарианското движение по Програмата Полио плюс за борба с полиомиелита.\nОбластният управител изрази подкрепата си към проектите, по които работят членовете на ротари клубовете, които са 87 в страната. В мое лице Вие имате съмишленик, каза Аладжова, очертавайки основните приоритети за област Стара Загора. Тя презентира съвместната дейност с граждански организации, които активно изразяват своята позиция по проблеми в област Стара Загора чрез Обществения консултативен съвет. Аладжова сподели, че Съветът е отворена структура и представи взетите до момента решения относно МБАЛ „Проф. д-р Стоян Киркович”, в сферата на науката и образованието, както и насоките за работа.\nД-р Стоянов връчи на Аладжова значка и знаме с логото на Ротари Интернешънъл, изразявайки благодарността си за проведената среща и надежда за успешна съвместна дейност.\nЕтикети: областен управител, ротарианци, Стара Загора, Живка Аладжова


Атаката на Кубилай хан срещу Япония (1274-1281) - Средновековна история - Форум "Наука"\nАтаката на Кубилай хан срещу Япония (1274-1281)\nДекември 27, 2008 in Средновековна история\nПървата атака (1274)\nПрез 13 век Азия и Европа са опустошени от монголските пълчища, превърнали държавата си в най-голямата империя съществувала някога. В периода 1231 – 1259 те нахлуват и в Корея, управляващата династия Горьо се признава за техен васал. През 1260 Кубилай се провъзгласява за Велик хан и установява столицата си в Даду (Бейджинг) в 1264.\nРазбирайки, че има земя на изток отвъд морето през 1266 Кубилай хан изпраща първото си посолство в Япония с привидно приятелски предложения и договор за съюз и ненападение. То е посрещнато на остров Кюшу от Кинзей (специален военен щаб за защита на Запада) от където изпращат писмо до императора в Киото и до Токимуне от фамилия Ходжо в Камакура, които реално управляват страната под формата на шогунат. Последват дълги дебати как да се постъпи, но в крайна сметка той решава просто да отпрати мисията на монголците без отговор. В следващите години при него пристигат още редица монголски и корейски пратеничества върнати до едно по същия начин. През това време от Камакура нареждат на всички феодали държащи земи в Кюшу (най-близкия до Корея остров и най-вероятната мишена на бъдещо нашествие) да ги напуснат и да се изнесат във вътрешността на страната. Почти всички държавни дела са замразени за да се съсредоточат сили за назряващата опасност.\nКубилай хан всъщност е благоразположен към военни действия още от самото начало, но съзнава, че държавата му все още няма техническата възможност да прекара войските му до японския бряг и през време на преговорите по югоизточните брегове на Корея кипи мащабно корабостроене. До 1274 са построени 300 големи и около 400-500 по-малки кораба, на които са натоварени 15 000 монголци и китайци и 8000 корейски бойци. Накрая поемат към островите Цушима и Ики и на 19 ноември техният авангард достига бреговете при Хаката, близо до Дазайфу, древният административен център на Кюшу. Където са посрещнати от около 5000 самураи и на следващия ден при стените на Хаката (днес близо до Фукуока) се завързва сражение известно като Битката при Буней.\nВ подобни битки самураите са привикнали да водят поединичен самостоятелен бой предимно със стрелба с лък от седлото на коня, поради което немогат да се противопоставят ефективно на тактиката на монголците да водят близък бой построени в гъсти редици. Освен това японското командване няма опит в ръководенето на толкова големи армии – цялата северна част на Кюшу е изцяло мобилизирана. Изминали са над 50 години от последната голяма война в Япония (войната Джокю) в която императорските привърженици са разбити от тези на шогуна и реално Япония остава без нито един генерал с опит в ръководенето на големи войски.\nТака завършва това първо стълкновение на самураите с войските на монголската империя Юан. Но те са по-скоро разузнавателен отряд, който проучва терена и противника, а истинската инвазия тепърва предстои...\nВ началото на 1275 шогунатът Камакура засилва мерките за защита от нова инвазия на монголците, каквато предполагат че ще последва. В Кюшу самураите започват строеж на отбранителни съоръжения – редици от фортове и дълги каменни стени с височина 2 метра на много места при Хаката, където монголците стоварили десанта през 1274. Възстановен е и храмът на Хакозаки, който бил разрушен при инвазията от силите на Юан. Поставени са на постоянен пост по 120 самурая като охрана на брега при Хаката. Дори за първи път е разработен план за рейд към Корея предложен от Шони Цунесуке, един от генералите на Кюшу, който в крайна сметка остава неизпълнен.\nНа 29 юли 1279 отново идват 5 пратеника на Юан, които този път са обезглавени още при Хаката.\nПрез юни 1281 г. 900 юански кораба пристигат в Корея, те са управлявани от 17 000 моряци и превозват 10 000 корейски и 15 000 монголски и китайски войници. В същото време източно от устието на река Яндзъ потеглят и основните сили на Кубилай хан – над 100 000 души на 3500 кораба. Така мобилизираната колосална монголско-китайско-корейска армия отплава на изток и отново в кратко време са превзаети Цушима и Ики-шима, откъдето се прехвърлят в Кюшу дебаркирайки на бреговете му. Авангарда на юанските сили достига Хаката на 21 юни 1281 и взима решение директно да атакува без да дочака основните сили, които наскоро са отплавали от Китай. Десантът е стоварен малко по-на североизток от първият през 1274 и монголците попадат встрани от издигнатите от японците отбранителни стени, но въпреки това самураите ги пресрещат на самия бряг и предприемат незабавна атака. Започват Сраженията при Коан известни и като Втората битка за Хаката. След продължителни кървави сблъсъци монголците са отблъснати от самураите и принудени да се върнат на корабите си.\nПрез нощта на групи от малки лодки самураите навлизат в залива и се придвижват между юанските кораби. Целта им е под прикритието на тъмнината да се промъкнат на корабите да избият колкото могат повече врагове и преди настъпването на зората да се върнат на брега. Тези набези костват около 3000 жертви на монголците и ги принуждават да се изтеглят към Цушима където да изчакат подкрепленията за нова атака и опит за успешен десант. Основните сили пристигат на 16 юли и чак на 12 август монголците са готови да атакуват отново. Малко след напускането на Цушима обаче отново се развихрят яростни тайфуни в пролива, които продължават да бушуват непрестанно през следващите две денонощия и изпочупват монголските кораби. Не повече от 200 монголски кораба успяват да се спасят от общо 4400 и около 80% от войската намира смъртта си в морските урагани, повечето се издавят, а тези които успяват да се доберат до брега са изклани от самураите.\nЯпонската армия отново е силно превъзхождана като численост от монголската, но първоначално е с предиммство зад мощната фортификационна система на Хаката откъдето има благоприятни възможности за успешен отпор.\nРедактирано Януари 11, 2009 от Warlord\nЕто и някои илюстрации от японските ръкописи на тези сражения.\nПоредни поздрави за темата!\nНа мен пък ми е интересно какво ли са търсели пълчищата на Кубилай хан на японските острови - само камънаци, риба, малко злато и много злобни самураи?!? Може би е било по-скоро за престиж това нахлуване, но е било обречено по начало на неуспех - монголците са конен народ и нищо не разбират от мореплаване! Ако беше противното нямаше да тръгнат в сезона на тайфуните, а корабите им са били сторени набързо и вероятно са били некачествени!\nИдеята вероятно е била чрез война с външен враг и чрез сдобиване с плячка да се обединят покорените от монголите племена и народи и да се решат някакви вътрешнополитически проблеми в империята.\nЗа тогавашните времена ресурсите на Япония не са били малки и недостатъчни както е днес, освен това в този период тя започва да бележи високи ръстове на градското население и производството. А и просто никога дотогава не се е случвало някой да даде толкова надменен отговор на Кубилай хан без да бъде наказан. Империята му се намира в период на експанзия във всички посоки. Корабите наистина са били не особено надеждни, строени са с уменията на корейците и китайците, но в крайна сметка пропада 3-тия поход, който Кубилай замислял за 1284 поради конфликти в Югоизточен Китай населяван тогава от народът на таите, който монголските пълчища прогонват от родината му и те се изселват на Индокитайския полуостров където са и до днес.\n..., но в крайна сметка, пропада 3-тия поход, който Кубилай замислял за 1284 поради конфликти в Югоизточен Китай, населяван тогава от таите, които монголските пълчища прогонват от родината им и те се изселват на Индокитайския полуостров, където са и до днес.\nПовече за историята на Тайланд можете да прочетете тук:\nКубилай е разчитал на сведенията, че японските феодали са разединени и забъркани в междуособици. Но японците успяват да се обединят и окажат отпор, какъвто Кубилай не е очаквал. Разбира се решаващото е времето - в случая "Божествения вятър". Бурята разбира се не оправдава монголците - те са организирали толкова мащабна кампания, а не са се съобразили с времето. При толкова голяма налична армия безопасното прехвърляне на хората през морето е бил основния проблем. Вторият е бил да се изхрани прехвърлената войска. Другото с малко военен талант е щяло да се получи.\nА и да не забравяме, че монголците са повече ездачи, отколкото моряци.\nИма теза, че са ползвали неподходящи за морето плоскодънни китайски речни кораби, които лесно са били пометени от бурята.\nИ това е така, но какво щеше да стане ако Камиказето не беше помогнало на Япония, как биха се ориентирали в тази непозната и враждебна земя монголците? Как щяха да се изхранват над 140 000 войници. И ако допуснем, че успеят да овладеят остров Кюшу и самураите се изтеглат на изток, това означава, че за да стъпят на Шикоку и на Хоншу ще е необходимо да организират нови десанти. Япония далеч, не е като Монголския и Китайския ландшафт, според мен и при такъв развой на събитията монголците щяха да бъдат прогонени, като напреднат най-много до неуспешен десант на Хоншу.\nВярно, или избити на самите острови. Наистина, Япония е не един, а 4 острова...\nА и по далеч от брега на Хоншу срещу Кюшу японците не биха отстъпили, щеше да има тотална мобилизация на всички самурайски кланове, които да се струпат там и дори монголците да бяха стъпили здраво на брега теренът на Япония не би им позволил да разгърнат бойния строй на толкова голяма армия и в крайна сметка да се получат поединични схватки или такива между отделни отряди при които отново нямат никакъв шанс срещу самураите.\nКубилай хан прави една фатална грешка - голямата част от огромната му флота се състои от речни кораби които са крайно нестабилни в открито море.Не е имал време да строи морски кораби а и е доста скъпо удоволствие.Затова флотата потъва с такава лекота - речните кораби са с друга конструкция и на тях въобще не може да се разчита в открито море.\nПо това време е 3 острова и дори Хоншу не е целия.\nЗа Хубилай това е второстепенно направление, а изпратената армия е доста условно наречена "монголска". Армия на Юан е по-добре. Основни китайци и корейци.\nЧак сега го видях това. Да, 3. А това, че са корейци и китайци е в полза на предположението, че по-лесно биха били разбити на островите. Дори и два, пак би било препятствие.\nМного добра и изчерпателна статия. Мерси! До колкото знам от документален филм, японците са ги чакали на самият плаж зад едни дървени прегради за всеки един самурай. Така че да могат и от двете страни да ги секат още излизайки от водата и да не ги обстрелват от лодките. А то и клати морето. Даже и не са могли да се разгърнат и организират като войска монголците. Явно не са били толкова неосведомени японците. Слязат десет лодки онези си насичат по двама по двама още във водата почти. Нито коне, нито стрели от корабите стигат, нито катапулти, нито пощи. Знам за огнени стрели с барут. Нещо като снарядчета са ползвали монголците. Глупав десант, с кирливи кораби строени на сила ,за кратко време бързо и лошо време. Това знам аз. Със здраве!\nРедактирано 23, 2020 от genesis77\nТова между другото е един от най интересните цивилизационни сблъсъци в цялата история на цивилизацията.Кубилай няма никаква причина да напада Япония освен безкрайната си амбиция.На фона на неговата империя Япония е като незначителна провинция.Опасност от японски десант в Корея или по китайското крайбрежие няма.\nПубликува 24, 2020 (edited)\nКубилай няма никаква причина да напада Япония освен безкрайната си амбиция.На фона на неговата империя Япония е като незначителна провинция.\nМоже би не е въпрос на амбиция, а по-скоро е въпрос на капацитет и контрол.\nКогато имаш огромна армия и огромно население, които трябва да контролираш, ти трябва война, иначе армията започва да бездейства, да се бунтува и да цепи държавата. Като пратиш на война армията в нея взимаш можещите да воюват (и да се бунтуват) от подчинените народи и така имаш двойна изгода. Първо, доскорошните ти врагове и настоящи подчинени си им пренасочил енергията за война, и второ армията ти не бездейства и я пращаш далече от столицата. Изхода от войната и в двата случая може да ти е полезен. Ако загубиш ще си с известна сума пари назад, но пък си си решил вътрешния проблем и имаш възможност да събираш нов наряд от населението за армията, като така обезкървяваш вътрешните бунтове. Ако пък вземеш да спечелиш ще имаш приходи на пари, оръжия, роби и други подобни, които ще са ти от полза дори да не са много големи, а освен това си си решил отново вътрешния проблем, тъй като армията ти не бездейства и не се връща назад, а се установява в новозавзетите земи като колонисти и гарнизони.\nТака че Кубилай може и просто да е изпратил бездействащата корейска и китайска бунтовна младеж на заколение като башибозук в предните линии на някакъв фронт.\nРедактирано 24, 2020 от makebulgar\nПо твоята логика Кубилай е можел да хвърли където иска "излишните " му армии само не и срещу Япония.Монголите не са прочути с флотоводните си умения.\nРедактирано 24, 2020 от resavsky\nЕми корейците и китайците на кой да ги хвърли освен на японците. Най-близо е япония, а Индия, Индокитай и Персия са далеч... Такава е била практиката на монголите и в Европа - хвърлят на предните линии разни тюрки и татари, но не и корейци и китайци.


Само 2 клуба в Европа могат да привлекат Кристиано\nФутбол свят » ИСПАНИЯ » Само 2 клуба в Европа могат да привлекат Кристиано\n10 Юни 2018 10:45\t 0 7662\nВсички слухове сочат, че звездата Кристиано Роналдо това лято ще напусне Реал Мадрид. Причина за това ще стане нежеланието на клуба да удовлетвори финансовите му изисквания и плановете за привличането на Неймар, които го уязвяват. Къде обаче може да отиде португалската звезда? Според AS вариантите са само два.\nБъдещият клуб на петкратния носител на "Златната топка" ще се определи от цената му и заплатата, която той иска. Кандидатът за него трябва да извади 200 милиона евро и да му плаща между 35 и 40 милиона годишно. Затова такъв лукс могат да си позволят само Пари Сен Жермен и Манчестър Юнайтед.\nРеал се реши на продажбата на Роналдо, сложи му цена\nРеал Мадрид е готов да продаде Кристиано Роналдо през летния трансферен прозорец, пише "Mundo Deportivo". Ръководството на мадридския гранд е гот...\nФренският клуб е в очакване на решението на УЕФА по въпроса дали нарушават финансовия феърплей. Дори да избегне сериозно наказание, ПСЖ няма да може да вземе Роналдо, без да продаде някои от звездните си играчи. Възможно е клубът да прати в Мадрид перспективния Килиан Мбапе и да доплати известна сума.\nАнглийският гранд пък може да си позволи трансфера на нападателя. "Червените дяволи" имат достатъчно средства, за да го вземат, а и той самият не би се възпротивил на завръщане на "Олд Трафорд". Въпросът ще реши обаче мениджърът Жозе Моуриньо, чиито отношения със звездата са далеч от идеалните.\nИма възможност на теория Кристиано да подпише с Байерн, Ювентус или Манчестър Сити, но "баварците" имат политиката да не плащат повече от 100 милиона за един играч, а, за да играе в Торини, Роналдо трябва да намали финансовите си изисквания. Сити пък едва ли ще влезе в битката заради философията на игра на Хосеп Гуардиола.\nКатар, САЩ, Китай и Япония са идеални варианти за звездата, тъй като могат да му плащат космическа заплата. Португалецът обаче още не е готов да премине в първенство, което е далеч от големия футбол.\nЕтикети: Кристиано Роналдо | Реал Мадрид | Летен трансферен прозорец\n08 Юни 2018 19:23 0 6661\nМоуриньо предпочита друга звезда от Реал пред Роналдо\n08 Юни 2018 17:46 0 2575\nРоналдо-младши отново впечатли с умения (ВИДЕО)\n08 Юни 2018 15:33 0 1044\nМарсело: Роналдо не е собственик на Реал, за да спира Неймар да дойде\n08 Юни 2018 11:15 0 1068\nРашфорд за спора Меси - Роналдо: Фен съм на единия, но другият е над всички\n23 Авг 2019 22:01 0\t1137


Тръмп заведе дело срещу комисията, разследваща щурма на Капитолия\nБившият президент на САЩ Доналд Тръмп заведе дело срещу независимата комисия към американския Конгрес, разследваща размириците в Капитолия от 6 януари, предаде Ройтерс.\nВ иска, внесен в Окръжния съд на Окръг Колумбия, се твърди, че документите на бившата администрация на Тръмп, до които комисията иска достъп, влизат в обхвата на т.нар. президентска привилегия – правна доктрина, която защитава поверителността на някои от документите на Белия дом.\nТака президентът има прерогатива да не разкрива някои информации пред Конгреса и съдилищата. Белият дом обаче вече обяви, че приемникът на Тръмп – Джо Байдън, няма да забрани на Националния архив да предаде документите, които комисията изисква, отбеляза ДПА.\nИскането на комисията да получи документите е "незаконно" и "неоснователно", като целта е да се окаже "тормоз" над Тръмп и високопоставени членове на бившата му администрация, се посочва в иска на бившия американски президент, цитиран от БТА.\nДоналд Тръмп беше обвинен в Камарата на представителите една седмица преди края на мандата си като президент на САЩ, след като негови поддръжници нахлуха в сградата на Конгреса на 6 януари. Демократите го смятат за виновен за подтикване на тълпата към насилие, а Тръмп отрече обвиненията.\nВ крайна сметка той беше подложен на втора процедура по импийчмънт в рамките на мандата си, но и тя не беше успешна. Впоследствие председателят на контролираната от демократите Камара на представителите Нанси Пелоси обяви в свое писмо, че Конгресът на САЩ ще създаде независима комисия, за да разследва щурма на Капитолия.\n"Ще ходите на плаж при СИК и ВИС." Кой опъва чадъра над мутрите? Йово Николов пред Свободна Европа (36030)\n"Руската свастика". Защо руснаци в България искат забрана на символа Z (19046)\n"Не отивайте, освен ако не ви принудят". Как все повече войници от Северен Кавказ се бият в Украйна (17406)\n"Ще попреча на българизацията". Как правителството в Скопие се озова пред разпад заради ветото (16092)\nРусия обмисля скъсване на отношения с България. Премиерът призова Москва да не го прави (8214)


…and muuusic, and boooks and sooo much more…\tРевю “Аватар” (2009)\tby Влади Неколов\nТом Скъли умира при неизяснени обстоятелства и тайнствената компания, за която е работел, предлага на близнака му Джейк (Сам Уортингтън) да заеме неговото място като изследовател на друга планета. Той приема… 5-годишно пътуване го отвежда на Пандора, на пръв поглед много близка до Земята; населявана от хуманоидна раса, наричаща себе си На’ви. Човечеството обаче се интересува от тайнствен суперпроводник, наречен “унобтаниум”, който се среща само на тази планета. Компанията е разработила ДНК хибриди на двете раси, с които хората могат да свързват умовете си по теленевронен път и ги е нарекла АВАТАРИ. Аватарът, принадлежал на Том може да бъде “управляван” само от един човек, но практически геномите на близнаците са еднакви, така че не представлява проблем Джейк да поеме контрола над него.\nНа кой народ принадлежи? Кой е той, бивш морски пехотинец или Торук макто? Това е основната дилема пред главния герой.\nНяма да коментирам режисурата, специалните ефекти, актьорите и прочее, защото този филм не заслужава дребнавите ми забележки. Всички са дали всичко от себе си и това се вижда много добре. Гледайте този филм, ако не сте. Няма да съжалявате\nВлади Неколов СподелиEmailFacebookTwitterLike this:Like Зареждане...\nЕтикети: 2009 : Avatar : Blockbuster : classic : James Cameron\tВашият коментар Отказ\tВъведете коментара си тук…


След тях е картината на проф.Божидар Димитров, който за голяма наша радост откри първата обществена тоалетна на пътя между Плиска и Преслав, на която личат градежи от различни епохи. Самият професор е натопил крака в голям геран, а хората си наливат жива вода от него. Докато някоя фирма не се е сетила да я бутилира и продава.\n"Оттам ми дойде и идеята за новите български паметници, които ни гледат странно със светещ поглед. В стара книга за Габровско прочетох, че в нашия край се е подвизавал и Крали Марко, в района на Градище през 14 век. Увековечаваме този исторически факт с паметник на героя със светещи очи и мустаци. Такава е тенденцията ни да увековечим и увеличим мащаба на нашите герои до такава степен, че като ги видиш, да се стреснеш. А да не говорим, че хора със слаби нерви, биха могли да свършат и нещо друго“, шегува се Минчев.\nЕстествено, по дългогодишна традиция, най-голямо любопитство и струпване на фотоапарати и камери, предизвиква отрязване опашката на котката. Прави го обикновено кметът, чийто преобразяване на карнавалите досега е изключително сполучливо. Какво ще бъде сега, малцина посветени знаят. А самата котка ще бъде дегизирана с подходящ, екзотичен костюм, близък до джунглата, свързан с Годината на маймуната. Край нея ще подскачат 40 симпатични маймунки - малки дечица. Зад нея е картината "Планетата на маймуните", в която е издигнат плакат "На маймуни ни направихте!"\nВ сценария на карнавалното шествие са засегнати не само регионални, но и национални въпроси. Като този за позволеното количеството сварена ракия. Някой все се опитва да я намали, да я разреди, да я забрани. Но българинът без нея не може, защото тя ни е последният отдушник, спасител в трудни моменти. Та на карнавала ще се появи весела и жизнерадостна група, видимо почерпена, но много щастлива! На карнавала специално е поканена и д-р Радева, станала известна чрез крилатата фраза на човек, на когото правят забележка, че пие от 9 сутринта. "Мен д-р Радева ми е забранила да пия вода", е отговорът му!\nИлюзионистът от Габрово Йордан Белев на специална платформа ще покаже всякакви фокуси и чудесии, под надслов „Държавата се държи на магия“.\nИзключително абсурдни картини, част от ежедневието на всички нас, също ще намерят място в карнавалното шествие, допълва Иван Минчев. „Една такава картина е със слоган: „Да надминем Македония по бутафорност“, защото знаем, че те са първенци в това отношение.\nСпециална картина е отделена и на схемата за купуване на шофьорски книжки в ДАИ, там са куфарчетата с пари, носени от девойки. Включен е и местният „герой“ от ДАИ, участвал активно в раздаването на книжки, а неговият екип ще предлага своите услуги на гражданите. Държавната автомобилна инспекция /ДАИ/ е преименувана на ДАЙ!\n"Ученици от Природоматематическа гимназия „Акад. Иван Гюзелев“ ще представят картината как в България се организират избори, визирайки събитията от миналата година след местните избори, разиграли се в столичната зала "Арена Армеец". Зад железни решетки се виждат уморените, гладни, измъчени хора, предаващи чувалите с бюлетини. Затворени за 48 часа, те пишат по стъклата "SOS", "Гладни сме", "Позор". Отвън пазят полицаи с палки. Изборният кодекс, наречен Психотрилър, стои там, разпънат на кръст", казва още Иван Минчев.\nЛюбимата картина на режисьора е как Имперският струнен оркестър от Санкт Петербург, който от 1918 г. е заточен в Сибир, сега пристига специално за карнавала в Габрово с „последните негови живи участници“.\n"За първи път в част от карнавалното дефиле ще бъдат включени личности, пред които се прекланяме. Няма да иронизираме, а напротив – със съвсем сериозно отношение ще се отнесем към хората, имащи принос към развитието на Габрово“, коментира кметът Таня Христова.\nЩе видим фигурите на Васил Априлов, Ран Босилек, Пенчо Семов, Кристо и други известни личности. А също така и Радой Ралин, свързан с Габрово с крилата си фраза "Светът е оцелял, защото се е смял".\nКоментаторските пунктове ще са 5, разположени по цялото трасе. Водещи в официалната трибуна ще бъдат популярните гласове на БГ Радио – Симо и Богдана, а в района на хотел „Балкан“ – Наско и Лора.


Промени в налягането на очите - причини и възможности за лечение | bg.drderamus.com\nОток на очите - причини, симптоми и лечение\n86 цента от всеки долар отиват за изследване и образование на глаукома.\nОсновен / Здраве за очите / Промени в налягането на очите - причини и възможности за лечение\nПромени в налягането на очите - причини и възможности за лечение\nИнтраокуларното налягане е налягането в тъканите в окото, което се определя от равновесието между производството и оттичането на воден хумор, чистата течност вътре в окото. Леките промени в налягането в очите от един сезон до друг - или дори в течение на един ден - са нормални.\nПромените в вътреочното налягане могат да бъдат причинени от анатомични проблеми, възпаление на окото след травма или инфекция, генетични фактори и употреба на медикаменти. Интраокуларното налягане варира в зависимост от промените в сърдечната честота или дишането и може да се повлияе и от упражнения и прием на течности.\nАлкохолът и употребата на кофеин също причиняват временни промени във вътреочното налягане, както и кашлица, повръщане или натоварване, за да повдигат тежки предмети.\nЗначителна промяна във вътреочното налягане, която продължава и остава нелекувана, може евентуално да причини проблеми със зрението и да доведе до очно заболяване. Анормалното вътреочно налягане обикновено не причинява симптоми. По тази причина редовното посещение на очния лекар е важно, тъй като при рутинно посещение в офиса могат да бъдат открити промени в налягането в очите.\nКакво представлява очната хипертония?\nУвеличаването на кръвното налягане се нарича хипертония, а повишеното вътреочно налягане се нарича очна хипертония .\nПри око се счита, че има очна хипертония, ако вътреочното налягане е постоянно 21 mm Hg или по-високо. Въпреки че очната хипертония може да засегне всеки, тя може да е по-честа при лица с определени рискови фактори.\nОчната хипертония е рисков фактор за глаукома, заболяване, което уврежда оптичния нерв. В проучване, публикувано в Европейската журнал по офталмология, изследователите установяват, че пациентите с вътреочна хипертония имат по-висок риск от развитие на глаукома с отворен ъгъл, ако:\nТе имат фамилна анамнеза за глаукома\nТе са на 60 или повече години\nТе страдаха от аксиална миопия\nТе страдали от артериална хипертония\nВъпреки че хипертонията е рисков фактор за глаукома, може да имате по-високо от средното очно налягане и да нямате глаукома. Глаукома обикновено не причинява болка и не предизвиква симптоми, но ако не бъде лекуван, той може евентуално да засегне периферното зрение.\nАко състоянието продължава, може да доведе до трайно увреждане на очите и слепота.\nХипотония: Когато вътреочното налягане е по-малко от 8 mm Hg, се счита, че дадено лице има хипотония. Когато налягането в очите е твърде ниско, това може да доведе до проблеми с зрението. Рискът от проблеми с зрението се увеличава, когато налягането в очите спадне под 6 mm Hg, въпреки че този брой може да варира.\nДокато някои хора могат да имат визуални симптоми при 10 mm Hg, други може да нямат симптоми при 6 mm Hg. Хипотонията може да се лекува с различни техники в зависимост от причината.\nКакво причинява промени в очното ви налягане?\nПромените в налягането в очите могат да бъдат причинени от:\nПрекомерно или намалено водно производство\nНедостатъчен или увеличен воден дренаж\nДългосрочна употреба на определени медикаменти, по-специално кортикостероиди\nПодлежащо състояние на очите, като синдром на псевдоексфолиация, синдром на пигментна дисперсия или роговичен аркус или тънка роговица\nОчна хирургия, особено операция на катаракта\nТестове за откриване на промени в налягането на очите\nНай-често използваният тест за измерване на вътреочното налягане е тонометрията, която често се използва за скрининг на глаукома. Диагнозата на глаукома ще изисква повече от измерване на очното налягане, тъй като е възможно да има глаукома и да има нормално око на окото.\nАко глаукома е проблем, вашият очен лекар също внимателно ще изследва вашия оптичен нерв за признаци на увреждане.\nВашият очен лекар може да използва един от следните тонометрични методи за измерване на вътреочното налягане:\nТози тест измерва силата, необходима за временно изравняване на част от роговицата ви. Вашият очен лекар може да постави флуоресцеин, същата боя, използвана по време на изследване с лазерен лазер, в окото ви, за да бъде по-лесно да се види. Тонометърът се поставя за кратко върху роговицата, за да се определи налягането в очите. Преди теста ще получите анестетични капки, за да изтласкате окото, така че няма да почувствате нищо.\nТози тест оценява налягането в окото ви с помощта на въздух. Вашият лекар ще ви предупреди да очаквате бърз пулс на въздуха, което може да бъде изненадващо. Никакви инструменти няма да докоснат окото ви, така че няма да се нуждаете от анестезия.\nАко се установят ненормални вътреочни налягания, може да се наложи да направите по-специализирани тестове, за да определите риска от развитие на очно заболяване. Тези тестове могат да включват офталмоскопия, периметър или визуални полеви тестове, пачуметрия и оптична кохерентна томография.\nЛечение на промените в налягането на очите\nПромените в налягането в очите, които не засягат зрението, може да не се налага да бъдат лекувани, освен ако пациентът не е изложен на риск от глаукома. За лечение на очна хипертония се използват различни медикаменти.\nЛокалната терапия под формата на капки за очи често е първата линия на лечение. Пациентите с тежка вътреочна хипертония може да се нуждаят от операция на глаукома.\nПридържането към лечение с очни капки може да бъде проблем за хората с очна хипертония, тъй като те често са безсимптомни. Също така капките за очи, използвани за контролиране на налягането в очите, могат да причинят нежелани реакции. Но неспазването на предписания режим на лечение е основна причина за слепота в резултат на глаукома.\nПредотвратяване на промените в налягането на очите\nНяма начин да разберете дали вашето очно налягане се е променило. Поддържането на добро здраве на очите е единственият начин да се предотвратят проблеми със зрението, свързани с промените в налягането в очите. Осъществяването на редовни очни прегледи от офталмолог е важно за поддържането на здравето на вашето око.\nАко смятате, че вашето виждане може да се е променило, се свържете с Вашия очен лекар възможно най-скоро, за да избегнете потенциална загуба на зрението, която може да бъде резултат от нелекувано състояние.\nСнимки от годишната галамус 360 Galau\nEyeMed Vision Care Insurance прави премиум очила достъпни\nХиперопия (дълбочина) при деца и възрастни\nПолзи за хората с увреждания за юридически слепи\nЛешниковите очи: Какво причинява леопардните очи и кой ги има\nМоже ли сухотата да причини главоболие?\nКатаракта хирургия и глаукома\nФокусът върху произхода на глаукома продължава пътя към потенциалното излекуване


Альоша Кафеджийски е роден на 7 юли 1937 г. Завършва Националната художествена академия. Днес е сред най-ярките и утвърдени съвременни творци на българското изобразително изкуство. В артистичната му биография са вписани много самостоятелни изяви, участия в представителни изложения на Съюза на българските художници изложения у нас и в чужбина, награди.\n- Г-н Кафеджийски, доколкото познавате Юго Вутен, как мислите, откъде идва интересът му към българското изобразително изкуство?\n- Идвал е на лов в България. Познава добре средната част на Стара планина, местата около Троян, вероятно и другаде. Обичал е изкуството. Майка му е посещавала аукциони. Тя е колекционирала по-малки неща, тъй като не е имала възможност за по-мащабни. Изглежда от нея е наследил чувството си към изкуството. Днес има много богати хора, които обаче нямат отношение към подобни неща. Той казва, че изкуството му носи невероятно вътрешно удовлетворение и духовно равновесие, че в него намира отдушник за събраното напрежение и отрицателна енергия. Това значи, че той не прави комерсиална сбирка, а дава израз на една своя страст. Имайки една такава предварителна нагласа, той много лесно открива пътя, който води до галериите, а после и до ателиетата на българските художници. И установява контакти първо с Павел Койчев, а после и с Емил Попов. Интересното е, че Юго Вутен дава право на авторите да си изберат размерите за своите работи. Така в колекцията му влизат и творби по 3 м., които са много скъпи. Постепенно кръгът от български артисти се разширява. Има обаче автори, на които е посетил ателиетата, но не е купил нищо. Той си прави сам селекцията и това става на базата на собственото му усещане, което почти никъде не го е подвело. Събрал е качествени работи, няма такива, които да е купил ей така, просто заради чисто хуманитарно отношение към даден автор. Според мен, усетил е онази непосредственост, която отличава българските автори. Не се увлича толкова от формални, колкото от преживени неща, които имат своята вътрешна авторска психология, правят опит да кажат нещо повече от чистата форма. Заедно с това избраните от него художници добре владеят формата. И в това отношение колекцията му е много разнопосочна. В нея има и млади автори с чиста абстракция, и редом до тях са 60-, 70-годишни художници с фигурации. Тази фигурация обаче не е механично пренесена натура, а претворена през душевността на художника. Затова повечето от работите му са наситени и с много настроение.\n- Уникално явление ли е?\n- Има много колекционери по света. Уникалното е, че той притежава стотици работи на автори от една държава. Иначе има много богати музеи в света, в които са събрани произведения от известни автори. Има и частни колекции, които са също много богати. Юго се отличава по това, че той сам си избира работите, няма експерти, които да му казват това става, това не става. Предполагам, че общуването му с толкова много български художници го е обогатило и в някаква степен променило, че самият той претърпява еволюция и в оценките си.\n- А възможен ли е български вариант на меценат като Юго Вутен?\n- Не е изключено. Западният човек не е грандоман. Той си дава много точна сметка какви са процесите – че те са бавни и че трябва да се извърви определен път. Мисля, че у нас тези, които имат пари, до известна степен са грандомани, нямат нужната култура. Има значение и възможността да общуваш с високи образци – нещо, което не е проблем за Юго. У нас има хора с материални възможности, които биха могли да направят не по-малка колекция от неговата, обаче те си дават парите за други неща, за съжаление.\n- Каква е перспективата на тази мащабна българска колекция?\n- На последната ни среща Юго спомена, че започва да обикаля Румъния и Хърватия. В шеговит разговор ние му казахме: Юго, мечките в Румъния и Хърватия са кльощави, не ходи там, ела в България, нашите са по-охранени. Искахме да му подскажем да не къса връзките си с България. Но той си решава нещата. Предполагам, че мостовете няма да бъдат прекъснати и той ще продължи да общува с българското изкуство. А и има още място в парка му, което би му позволило да разшири участието на нашите автори.\nЮго Вутен – меценат на българските художници\nВ колекцията му са и творби на варненските артисти Альоша Кафеджийски, Венелин Иванов, Пламен Аврамов, Кирил Янев, Кина Петрова, Ванко Урумов и Милко Божков\nЗа меценати от такъв голям мащаб като белгиеца Юго Вутен сякаш знаем повече от литературата, отколкото от живота. Срещали сме ги повече като герои по страниците на книгите, отколкото в реалността. Добре е, че ги има, защото те са онзи мост, който свързва пряко световете на духа. Добре е, че ги има, за да ни покажат и на нас самите какво богатство притежаваме в момента.\nКолекцията от произведения на съвременни български художници Юго Вутен вече представи на официална церемония в своята страна. На нея присъстват високопоставени гости, колекционери. А художниците, чиито творби са в колекцията, са негови специални гости. Тя е разположена в парк от около 150 декара. Включва към 800 произведения на около 30 съвременни български артисти.\nЗа нас той е Юго, защото станахме приятели. Моята първа среща с него до известна степен беше неочаквана, разказва художникът Альоша Кафеджийски. Обадиха ми се колеги от София, че във Варна ще дойде и ще ни потърси един сериозен колекционер. Ако имаш нещо готово, покажи му, ми казват. Имах по-големи работи в ателието си и се приготвих да го посрещна. Художниците винаги имат резерви, защото обикновено идват в ателието ти, оглеждат и си отиват. Случвало се е много пъти. Е, има и изключения като например едни холандци, които са купували по-малки работи. И преди 3 г. – беше 6 юли, Юго се появи в ателието ми с фотоапарат. Присъствието му - не особено артистично, мълчалив човек, вглъбен в себе си. Дойде с преводачка, негова близка, която се оказа българка – Елена. По-късно разбрах, че играе важна роля в организирането и събирането на колекцията, в контактите му с художниците. Юго дойде и видя работите ми, продължава разказът си Альоша Кафеджийски. И за моя най-голяма изненада посочи 5 цветни дървени работи. Каза: вземам тези работи за моята колекция. Стиснахме си ръцете и той си тръгна. Искаше на другия ден да го заведа при мои колеги. Някои имаха работа, други бяха скептично настроени, някои не намерихме...\nСлед като се разделя с Альоша Кафеджийски, Юго Вутен посещава ателиетата и на други варненски художници и на място решава да купи или да не купи нещо. Харесва си работи от Венелин Иванов, после от Кирил Янев. На следващата година отново идва във Варна и отново търси срещи с художници. Купува творби и от Пламен Аврамов. Влиза отново в ателиетата на Венелин Иванов, на Альоша Кафеджийски. А после си харесва и картини от Кина Петрова, Ванко Урумов, Милко Божков. Всъщност това са и имената на художниците, които представят Варна в колекцията на белгийския меценат.\nМеждувременно обикаля почти цяла България. Влиза в ателиетата на наши утвърдени художници, както и на млади автори, които сега започват своята кариера. И успява да събере изключително разнообразна колекция от произведения на съвременното българско изобразително изкуство. В нея има и фигурация, и абстрактни, и по-декоративни скулптури, има и рисунки, и графики, и живописни платна. Много сериозна колекция – това е коментарът на специалистите. Заема близо две-трети от територията на парка. Впрочем първият контакт с представител на българското изкуство е скулпторът Павел Койчев, който е сред основните участници в колекцията. След него се включват Емил Попов, Крум Дамянов, Валентин Старчев, Иван Русев, Величко Минеков, Никола Терзиев, Георги Радулов, Генко Генков, Светлин Русев, Десислава Минчева, Станислав Памукчиев, Генко Генков и др.\nЮго Вутен – достолепен 64-годишен белгиец, собственик на верига от магазини за хранителни продукти, колекционира произведения на изобразителното изкуство от години. В сбирката му са произведения на такива световноизвестни художници като Алберто Джакомети, Огюст Роден, Ботеро, Арно Брекер (Арно Брик).\nДа колекционира произведения на изкуството е идея, родена от неговата безкрайна обич, твърди Альоша Кафеджийски. Няма комерсиални цели с тази експозиция, макар някои хора да не вярват, че нещо подобно е възможно – да купува стотици произведения, без да има намерение да ги препродава. Той е от хората, които постигат всичко сами в живота си. Не е наследил имущества. Не е съсловен богаташ. Иска да подари колекцията си един ден на родния си град Геел, намиращ се недалеч от Антверпен. Завещавам колекцията си на хората, благодарение на които станах богат и имах възможност да събера това изкуство, казва Юго.


Двустаен апартамент в района на ЛК Тракия – Hera44\nЗащо Хера 44\nОТЛИЧНА ЛОКАЦИЯ!!! ИДЕАЛЕН ЗА ИНВЕСТИЦИЯ!!! ХЕРА 44 ви предлага двустайно жилище, намиращо се в един от най-спокойните и предпочитани за живеене и същевременно комуникативни райони на град Варна – ЛК Тракия.\nЖилището се състои от коридор, дневен тракт с обособена кухненска част, тераса, спалня, баня и тоалет. Има прилежаща маза. В много добро състояние: ПВЦ дограма, подовите настилки-ламинат и теракот. Продава се напълно обзаведен. Подходящ за инвестиция.\nДо имотa се стига през добри общи части. Апартаментът се намира в близост до главни пътни артерии, автобусни спирки, училища, голям търговски център и големи супермаркети. Същевременно районът е тих и спокоен.\nКвартал Лятно кино Тракия\nПоследно обновено на ноември 11, 2021 at 1:04 pm\nИмот ID : 3016\nКвадратура:: 65 m²\nПокажи всички имоти\nПроявявам интерес към имот [Двустаен апартамент в района на ЛК Тракия]\nИзпращайки това съобщение, се съгласявате с Условията за ползване\n© Хера 44 ООД - 2021 - Всички права запазени


"Фондацията" с взривно шоу в "Арена Армеец" | webcafe.bg\n"Фондацията" готви взривно шоу в "Арена Армеец"\n07.11.2014, 13:35 (обновена 09.11.2014, 08:18)\nСупергрупата на България ще забие на връх 10 ноември\nЕдин Щурец замлъкна\nПрезидентът дава ордени на Щурците и Васко Кеца\n"Фондацията", наричана още "супергрупата на България", ще изнесе концерт в зала "Арена Армеец" в София на връх 10 ноември.\nГрупата, която се състои от петима от най-известните музиканти от близкото минало, ще изпълни едни от най-хубавите и емблематични български песни от края на 20 век. Концертът е завършек на изключително успешното турне в САЩ, където "Фондацията" се радваше на невероятен интерес и пълни зали.\nТе са подготвили незабравимо шоу, което ще изпълни с емоции честването на 25-години от падането на комунистическия режим.\nПетимата музиканти Кирил Маричков, Дони, Иван Лечев, Славчо Николов и Венко Поромански възродиха в нови аранжименти известни песни като "Кукла", "След десет години" и "Кълна се".\nКои са "Фондацията"?\n"Фондацията" е основана в началото на 2013 година с амбицията да изпълнява някои от най-големите хитове от кариерите на членовете си в нови акустични аранжименти.\nКирил Маричков - моторът на най-успешната българска рок група преди 1989-та година "Щурците", е в основата и на "Фондацията". Неговата кариера с "Щурците" започва през 1967 година, когато по вдъхновение от "Бийтълс" е избрано името на бандата.\nМаричков беше сред най-активните музиканти с изявена гражданска позиция в началото на 90-те години. Той активно участваше в анти-комунистически митинги срещу БСП (бивша БКП). През 1990-та, беше избран за народен представител от листата на СДС в 7-то Велико народно събрание.\nДобрин Димитров Векилов, по-известен с артистичния си псевдоним Дони, става известен в края на 80-те години с групите "Атлас" и "Медикус", с които прави общо четири албума. През 1993-та и 94-та година, заедно с Момчил, Дони издава два много успешни албума "Албумът" и "Вторият". В следващите години продължава да записва музика със съпругата си - актрисата Нети, както и да развива актьорска и солова кариера.\nИван Лечев е китарист на българската рок група "ФСБ" от 1978 година. През 90-те години свири и с българската рокгрупа "Стари муцуни". Участва като гост-музикант в записите на албумите на Кирил Маричков, Георги Минчев, Дони и Момчил и в албума на Епизод от 2004 "Свети Патриарх Евтимий".\nСлавчо Николов е български музикант и композитор, член на успешната през 90-те група Б.Т.Р.\nВенко Поромански е барабанист, работил в телевизионното шоу "Как ще ги стигнем ... с Тодор Колев". Той е основател и член на група "Те" (2000 - 2007 година).\nБилети за концерта на "Фондацията" могат да бъдат закупени онлайн от Ticketportal.bg, на касите на Билетен център НДК и зала "Арена Армеец София", в магазини Office1Superstore, Книжен център Гринуич, Booktrading и На Тъмно. В работно време билети се предлагат и от офиса на Тикетпортал на ул "Цар Иван Шишман" №7. Цената на билетите е между 30 и 50 лв.\nOще: арена армеец дони иван лечев кирил маричков фондацията щурците


Info :: ЕП разшири списъка на забранените пластмаси\nНачало Общество Info ЕП разшири списъка на забранените пластмаси\nЕП разшири списъка на забранените пластмаси\nОчаква се забраната да влезе в сила от 2021 г.\nЕвропейският парламент разшири списъка на забранените пластмаси, като добави оксо-разградими изделия като опаковки и съдове от разширен полистирен, съобщиха от Европейския парламент (ЕП). Евродепутатите днес подкрепиха с 571 гласа "за", 53 "против" и 43 "въздържали се решението за забрана на пластмасови изделия за еднократна употреба. Очаква се забраната да влезе в сила от 2021 г.\nПластмасовите чинии, чаши, сламки, клечки за уши, дръжки за балони и други, съставляват 70% от отпадъците на Световния океан. Евродепутатите взеха решение до 2025 г. в ЕС да се намали поне с 25% използването на пластмасови изделия, които могат да бъдат заменени. Това включва кутиите за еднократна употреба за сандвичи, плодове, зеленчуци, десерти или сладолед.\nДържавите трябва да предложат национален план за насърчаване използването на изделия за многократна употреба, които подлежат на преработка. Други пластмаси, като бутилките за напитки, ще трябва да се събират разделно и до 2025 г. 90% от тях да подлежат на преработване.\nЕвродепутатите одобриха и мерки, които засягат отпадъците от тютюневи изделия (цигарените филтри с пластмаса). Тези отпадъци ще трябва да се намалят наполовина до 2025 г. и с 80 на сто до 2030 година. За разграждането на един цигарен фас, изхвърлен на пътя, са необходими 12 години. Това е вторият най-често срещан пластмасов замърсител. Страните от ЕС ще трябва положат усилия производителите на тютюневи изделия да покриват разходите за събиране на отпадъците от тези изделия, както и по-нататъшните разходи за превоз, обработка и събиране на отпадъците.\nДържавите трябва също да направят необходимото поне половината от изгубените или изоставени риболовни приспособления, съдържащи пластмаса, да се събират всяка година. Поставената цел за преработката им е най-малко 15 на сто до 2025 година. Производителите на риболовни съоръжения трябва да участват в процеса на преработка.\nСпоред Европейската комисия над 80% от отпадъците по плажовете са от пластмаса. Посочените изделия в забраната покриват 70 на сто от всички отпадъци в Световния океан. Заради бавното си разграждане, пластмасата се натрупва и е открита в тюлени, китове, морски костенурки и птици, в рибата и ракообразните - в хранителната верига на човека.


Meizu 18X със Snapdragon 870 5G, 10-битов OLED екран, 64MP камера и Flyme 9.2 – Meizu и Flyme фен клуб България\nСмартфони 22 сеп. 2021 24 сеп. 2021 Meizu MY+\nMeizu 18X е с 6.67-инчов 2.5D OLED екран, който този път не е от Samsung, а най-вероятно е от китайски производител. Съотношението на страните е 20:9, а резолюцията е 1080×2400 пиксела.\nДисплеят с 395ppi плътност на пикселите и пикова яркост 700nit поддържа 120Hz адаптивна честота на опресняване и 360Hz честота на дискретизация. Това е и първият смартфон на компанията с 10-битов дисплей, който може да възпроизвежда над 1,07 милиарда цвята.\nЗадният капак е от матирано стъкло, а страничната рамка този път приема дизайн с прави страни. Теглото на телефона е само 189 грама, а размерите му са 76,3х165,1х7,99мм.\nMeizu 18X се задвижва от 8-ядрената 7nm мобилна платформа Qualcomm Snapdragon 870 5G с Kryo 585 архитектура и до 3.2GHz максимална честота; Adreno 650 графичен процесор; Hexagon 698 DSP AIE; Spectra 480 ISP; LPDDR4X оперативна памет и UFS 3.1 флаш памет. Поддържа Bluetooth 5.2, 2.4G/5G Wi-Fi и Wi-Fi 6.\nОхлаждането на телефона се осъществява посредством медна тръба и графенов разсейващ топлината слой, така че геймърите да нямат притеснения.\nПредлага се в конфигурации 8/128GB, 8/256GB и 12/256GB, съответно RAM и ROM, но има възможност за виртуално увеличаване на оперативната памет до 19GB. В зависимост от конфигурацията Meizu 18X се продава на цени 2599, 2799 и 2999 юана (малко над 400, 430 и 460 долара).\nОтключването с пръстови отпечатъци при Meizu 18X става чрез оптичен сензор и Super mTouch за само 0,15 сек. За съжаление, тук тактилната връзка не се осъществява чрез хоризонтален линеен вибромотор. Също така телефонът идва само с един линеен говорител. Липва и NFC модул.\nMeizu 18X е снабден с тройна задна камера с изкуствен интелект, DarkVision Night Scene и други екстри. Основният сензор е 64MP Samsung ISOCELL GW3 с 1,4μm големина на пиксела, широка бленда ƒ/1.79 и 26мм еквивалентно фокусно разстояние. Широкоъгълният сензор е 8MP HYNIX Hi846 ƒ/2.2 и еквивалентно фокусно разстояние 15мм, а за боке ефекта се грижи 2MP BF2253L ƒ/2.4 с еквивалентно фокусно разстояние 79мм.\nПредната камера е 13MP ƒ/2.0 с HDR селфи с подсветка, супер нощна сцена и други функции.\nБатерията на Meizu 18X е с капацитет 4300mAh, която посредством фирмения Super mCharge 30W може да бъде заредена до 70% за 30 минути и напълно заредена за един час. Поддържа основните протоколи за зареждане – PD и QC. И този телефон следва наложената вече тенденция да се продава без заряден адаптер в комплекта.\nMeizu 18X идва преинсталиран с фирмения интерфейс Flyme 9.2, базиран на Android 11. Предлага се в три цветови варианта, като този път компанията отново зарадва почитателите на белия преден панел.\nHi-Res слушалки Meizu EP3C\nОбзор на Meizu 15 Lite


Захранване 750W Thermaltake Thoughpower GF1 ARGB - PS-TPD-0750F3FAGE-1 PS-TPD-0750F3FAGE-1 - на топ цена — Ardes.bg\n> Захранване 750W Thermaltake Thoughpower GF1 ARGB\nЗахранване 750W Thermaltake Thoughpower GF1 ARGB - PS-TPD-0750F3FAGE-1\nПроизводител: Thermaltake; Код на продукта: PS-TPD-0750F3FAGE-1\nПубликуваните цени и наличностите по магазини се обновяват няколко пъти на ден. Възможно е да има разлика между цените в магазините и сайта. Възможно е несъответствие с цените в магазините. Всички посочени цени са за покупки онлайн. Въпреки усилията ни да предоставим пълна и точна информация за 750W Thermaltake Thoughpower GF1 ARGB, е възможно да сме допуснали грешка. Изображенията на продукта са примерни и може да имат разлики с действителния продукт. Ако забележите такава, моля ПИШЕТЕ НИ на адрес officear@ardes.bg.


Microsoft спира поддръжката на класическия Skype - Технологии | Vesti.bg\nКомпанията преминава към новото поколение на популярното чат приложение\nТехнологии 17 юли 2018, 07:50 6647\nMicrosoft Skype Източник: Microsoft\nMicrosoft обяви, че започва разпространението на новата версия на Skype за компютри. Тя ще сложи край на сегашната "класическа версия" на Skype, която ще спре да работи от 1-ви септември т.г.\nНовата версия е с дизайн, който следва т.нар. модерен интерфейс от мобилните приложения и приложенията в Windows Store. Skype 8.0 идва и с доста новости. Сред тях е безплатен HD видеоконферентен разговор за до 24 души.\nНовата версия поддържа @ адресиране, т.е. писане на @прякор в групов чат, за да може конкретният потребител да получи известие, че някой пише на него. Вече ще има и отметки, че дадено съобщение е прочетено. Ще се поддържа и нова галерия, споделяне на снимки и видео и др. Файловете могат да са с размер до 300MB на едно изпращане.\nMicrosoft казва, че друго предимство на новата версия е, че тя е по-бърза и стабилна. Тя ще цели да унифицира приложението на различните устройства и платформи. Приложението ще предлага и криптирани разговори и съобщения.\nПотребителите ще получат уведомления в Skype, че новата версия е готова за тях. Който не иска да чака, може да изтегли новата версия от официалния сайт. Инсталирането ѝ автоматично премахва "класическия" Skype.


Начало - Новини - Студенти, практиканти, помощ на египетските лешояди - Зелени Балкани\nСтуденти, практиканти, помощ на египетските лешояди\nДейностите, осъществявани тази година в рамките на проект „Студентски практики - фаза 2“ на МОН в Спасителния център на Зелени Балкани са вече факт! Десетки бъдещи ветеринарни лекари, обучаващи се в Тракийския университет в Стара Загора потърсиха Центъра, като място за провеждането им. Някои от тях вече започнаха посещенията си при нас и се включиха активно в работата на екипа ни в амбулатория, и на терен.\nТака, например, през изминалата седмица от практиканти в Центъра бе осъществено подхранването на египетските лешояди в района на Провадия. Както може би вече знаете, от години там, екипът на Зелени Балкани, съвместно с нашите колеги от БДЗП, се грижи за общо три двойки от този рядък вид.\nПодхранванията, които правим регулярно, целят подпомагането на птиците в усилията им да търсене на храна и отглеждане на поколението си. От друга страна посещенията ни са свързани със срещи с представители на местната общност – животновъди, ветеринарни лекари, кметове и кметски наместници. На тях разказваме за работата си и търсим съдействие при разрешаването на различни ситуации в процеса на работата ни.\nВ същото време, използвахме присъствието си там, за да източим фотокапаните, поставени на една от площадките за подхранване. Вижте какви кадри са уловили те!


ЯПОНСКАТА КОМПАНИЯ ТВЪРДИ, ЧЕ Е НАЙ-ЕВТИНИЯТ ПРОЦЕС НА ПРОИЗВОДСТВО НА ВОДОРОД В СВЕТА - НАУКА - 2019\nЯпонската компания твърди, че е най-евтиният процес на производство на водород в света\nЯпонската компания твърди, че е най-евтиният процес за производство на водород в света\nФункционалните водни генератори на FUKAI (вляво) и демонстрацията за извличане на водород (вдясно)\nПоне половината от използваемата водород в света се получава чрез процес, известен като реформинг на пара, при който пара реагира с изкопаеми горива като природен газ за производство на водороден газ. В по-малък мащаб водородът може да бъде получен и чрез процеса на електролиза, при който обикновената вода се разделя на кислород и водородни компоненти, като се движи електрически ток през нея - потребителите дори могат да си купят собствен кит за извличане на водород на основата на електролиза, във формата на ХИДРОФАЙЛ. Сега, обаче, японският FUKAI Environmental Research Institute обяви нова технология за получаване на водород, която твърди, че е по-евтина и по-ефективна от всичко, което е било изпробвано досега.\nПроцесът на FUKAI включва добавяне на алуминий или магнезий в кипяща "функционална вода", която може да се произведе само чрез редовна чешмяна вода чрез естествен минералносъдържащ "функционален воден блок". кислородните молекули в обикновена вода, които обикновено изискват известна енергия за разрушаване, се отслабват във функционалната вода.\nТечността дава 2 литра водороден газ на грам алуминий или 3, 3 литра (201 кубични инча) на грам магнезий. FUKAI твърди, че разходите за производство на достатъчно водород за генериране на 1kWh електроенергия са около 18 цента в САЩ. Тази цена може да бъде намалена чрез използването на рециклиран алуминий.\nТехнологията се смята, че не включва експанзивни съоръжения, горива на база петрол или продукция на СО2 при реформиране на пара. Също така се счита, че е по-енергийно ефективна от електролизата и не изисква отглеждане на култури, необходими за експериментални системи на базата на биомаса.\n"Ако се възползваме максимално от тази технология, в бъдеще ще можем да управляваме автомобили само с вода - няма нужда да използваме бензин или електричество", заяви Toshiharu Fukai, разработчик на системата. "Ние също се стремим напред с технология, която ще ни позволи да генерираме водород с нулеви разходи. Ако успеем в това развитие, дори обикновените домакинства ще могат да произвеждат водород ".\nТехнологията ще бъде публично демонстрирана на пресконференция следващия понеделник (25 октомври 2010 г.) в Ню Йорк.


> За нас / Приципи на работа\nНие вярваме, че най-добрата реклама – това са доволните от нашата работа клиента! Затова се стремим да бъдем максимално честни и открити спрямо нашите клиенти. Всички сделки, извършвани чрез нашата компания са абсолютно прозрачни. Ние работим само с обекти на недвижимата собственост, които са преминали предварително проучване и юридическа проверка. А помагайки на нашите клиенти да вземат решение относно покупката, ние ги запознаваме с официалните документите за всеки обект.\nНашите консултанти са компетентни по всички въпроси, които могат да представляват интерес за клиентите, те се осведомяват редовно за промените и непрекъснато развиват професионалните си умения. Ние знаем всичко за недвижимата собственост, за спецификата по отношение на покупките от чуждестранни граждани. Нашите висококвалифицирани юристи предоставят на клиентите професионални съвети и консултации в хода на сделката и следват за изменения в законодателството. Така, ние разполагаме с най-актуалната информация и сме готови да я споделим с Вас!\n3. Индивидуален подход към всеки клиент\nВсички наши клиенти са уникални по своя характер и препочитания. Някои търсят недвижим имот за активен туризъм, а други – за да заживеят в него след пенсиониране. Някои си мечтаят за "къщичка на село", а други – за разкошна вила. Затова в работата си, ние подхождаме към всеки клиент индивидуално, като отчитаме неговите специфични желания и потребности.\n4. Пълен спектър от услуги\nНа всеки етап, нашите клиенти се нуждаят от различни професионални услуги. Първоначално – от консултация, организиране на опознавателно посещение, оглед на недвижими имоти. След това – от откриване на банкова сметка, подготовка за нотариалното прехвърляне на собствеността, последваща регистрация на сделката в компетентните държавни служби. В процеса на експлоатация на имота, клиентите се обръщат към нас за помощ при поддръжката на имота или за отдаването му под наем. Освен всичко това, ние сме готови да Ви съдействаме и по всякакви други въпроси, като например: покупка и наемане на автомобил; интериорен дизайн, ремонт и обзавеждане; откриване на фирма и последващо обслужване. Така, че разчитайте на нас и не се притеснявайте да потърсите помощта ни!\nВеднага щом избере да работи с нашата компания, всеки клиент получава личен консултант, който го съпровожда от момента, в който е заявил своя интерес към недвижимия имот до момента, в който встъпи във владение и започне да го ползва. Консултантът не просто предоставя информация и предлага обекти. Той е длъжен да Ви дава съвет и оказва помощ във всяка ситуация. Ето защо, независимо какви въпроси възникнат пред Вас, винаги има към кого да се обърнете!\nТристайни апартаменти под наем Манастирски ливади


59 Нови 4 Капитал Facebook Twitter COVID-19\nПродуктите са познати и обичани в над 25 страни от Централна и Източна Европа, Русия, Китай, Америка\nСъдържание от Kotanyi\n12 ноември 2019 10:24 4814 прочитания\nКОТАНИ e най-старата фабрика за подправки в Европа, основана от Янош Котани през 1881 година. Началото е поставено в Сегед с първата мелница за червен пипер, която бързо се прочува в Австро-Унгарската империя. Червеният пипер и до днес е емблема на КОТАНИ със своя неповторим градински аромат, сладък вкус и наситен червен цвят.\nКачеството е традиция\nКОТАНИ е международен концерн, но все още фамилна фирма, която се управлява от Ервин Котани, четвърто поколение от семейството. Днес продуктите са познати и обичани в над 25 страни от Централна и Източна Европа, Русия, Китай, Америка. Билки и подправки от всички краища на света както преди повече от 100 години, така и днес се преработват и пакетират във фабриката до Виена, където се произвеждат над 4500 продукта в различни красиви и удобни пликчета, бурканчета, мелнички и др.\nКОТАНИ е експерт не само в червения пипер. Прочутите миксове за печено пиле, ребърца, агнешко, пържоли "Аржентина", барбекю и за редица други ястия са улеснение и наслада в много кухни по света. Мелничките "Пипер меланж", "Чили", "Рустикана" или "Розово злато" са не само елегантни, но и много удобни, затова са фаворити на всеки пазар, където КОТАНИ присъства.\n.... и у нас\nИ българските кулинари вече са убедени, че традиционни подправки като черен пипер, кимион и дафинов лист, чубрица или джоджен имат два пъти по-силен аромат и по-наситен вкус, когато са от красивите австрийски пликчета. Най-търсен от продуктите на КОТАНИ в страната си остава червеният пипер в различните му вкусови варианти - класик, сладък специален, пушен, лютив и кайенски, заради неговото изключително качество. Но и в българската кухня все по-често гостуват такива азиатски екзотики като джиджифил, куркума или къри, които са специалитет на австрийската марка от стари времена.\nИстинските кулинари ценят най-доброто\nКОТАНИ знае коя е истинската Бурбонска ванилова орхидея от Мадагаскар и взискателните сладкари разчитат на това. Канелата за КОТАНИ не е достатъчно да бъде ароматна, тя трябва да е сладка и пикантна, загадъчна и неустоима. Няма любител или професионален кулинар, който да не е възхитен от качеството на шафрана на КОТАНИ, защото шафран за КОТАНИ означава не целият цвят на шафрановия минзухар, а само трите нишки-близалца в цвета и само тогава, когато те са откъснати ръчно, едно по едно. Нежните, зелени връхчета на сухия копър са като пресни, защото КОТАНИ ги селектира изключително прецизно и всеки може да се увери в това при отварянето на всяко едно пликче или всяко едно бурканче. КОТАНИ използва само испански пушен червен пипер, който се опушва по автентична технология на дъбови дърва и затова неговият аромат е многопластов и дълбок.\nТози брой на "Регал" е посветен на класациите. Поставихме си амбициозната цел да подредим най-големите компании в целия сектор "Търговия" с неговите основи подсектори и да направим анализ на тяхното развитие.Голямата картина на сектора:➤ 10.5 млрд. лв. оборот➤ 9% ръст➤ 60% от продажбите на топ 100 компаниите са на бързооборотни стокиСравняваме и анализираме бизнеса на най-големите търговци в петте основни сектора:➤ Бързооборотни стоки➤ Техника➤ Козметика➤ За дома➤ МодаДанни за:➤ Приходи➤ Печалба➤ Брой заети➤ Сравнение на данните спрямо предходните 2 години\nНезаменим природен дар\nГрижата за качеството на всеки продукт е задължение, основен принцип на работа и вътрешно убеждение на всеки сътрудник от екипа на КОТАНИ. Защото билките и подправките са натурални продукти, много нежни и капризни, които изискват не само специални грижи при тяхното отглеждане и преработка, но и особено внимание за съхранението им. С много любов КОТАНИ изучава тяхното многообразие и пътешества през кулинарните традиции на близки и далечни страни. Защо?\nЗащото храната и нейното приготвяне не би доставяло и наполовина същото удоволствие без ароматните билки и подправки. Защото те са незаменим природен дар с вълшебството да придават вкус и аромат на ястията. Но и нещо повече!\nВдъхновение за нашата фантазия и творчество\nКОТАНИ вярва, че билките и подправките са не само вкусни добавки към ястия. Те са вдъхновение за нашата фантазия и творчество. С тях готвенето е удоволствие, празник и наслада, споделена с близки и приятели. КОТАНИ възприема всяко готвене като покана за незабравимо пътешествие в пъстрото и вълнуващо царство на ароматите и прави всичко възможно пътуването да започва всеки път с нов ентусиазъм. Като гарантира безупречно качество на своите продукти, КОТАНИ кани всички клиенти и приятели сами да откриват нови кулинарни тайни, да експериментират и да се забавляват. Така КОТАНИ не предлага само билки и подправки. КОТАНИ предлага: творчество, наслада, вдъхновение и страст!\nкулинари аромат продукти подправки


Живот - Напълнихме се с мними инвалиди - Стандарт\nНенавистта към началника е толкова пагубна, колкото и гневът на шефа\nДнешният петъчен ден бележи една от загубите на България в личностен аспект. Но все пак едни се раждат, други умират. Та на 17 февруари си отива българският цар Иван Александър. Неговото управление се слави с един от най-сериозните подеми в просветния живот. При него (а и не само) се запазва и развива духовния живот на нацията ни. Историческите данни сочат, че владетелят е основал редица манастири, сред които Драгалевският "Св. Богородица Витошка" и Кремиковският "Св. Георги Победоносец". И говорейки си за онези славни времена, подвластни на българската монархия, правим една препратка в бъдещето чрез мисълта на полския историк Александър Кравчук, който казва: "Ненавистта на робите е погубила толкова господари, колкото и гневът на царете". Реално погледнато, това наистина е така, защото подчиненият малко или много се подтиска от факта, че е такъв. Историята винаги е доказвала, че големите обрати са били дело на обединение и бунтове от ниско поставените в йерархията. Те винаги считат себе си за угнетени и онеправдани. Но в крайна сметка животът е така устроен. Не може всички да сме началници. Едно време, когато е имало роби (то и сега има такива, но се наричат по друг начин), същите са живеели в немислими условия и са полагали денонощен труд без право на възражение. В онези години не е имало организации и написани закони, които да защитават личността. Днес пък имаме безброй институции и регламенти, които стриктно следят и защитават правата на бедния отруден индивид. Разбира се в това няма нищо лошо, даже напротив. В развития, модерен и непредвидим свят е абсолютно задължително наличието на органи, бдящи и защитаващи правата на обикновения човек, който не разполага с "връзки" или каквото и да е. Лошото обаче е, че при нас, както всяко друго нещо и това се изроди. Толкова много се злоупотребява с тази тема, че в момента огромна маса от хора в страната ни са инвалидизирани, без реално да имат нужда от това. Но помнете, че да "дърпаш дявола за опашката" не е хубаво. Така би посъветвал и българският светец и монах Роман Търновски, чиято кончина се отбелязва на днешната дата.\nИ, тъй като сме настроени на тема исторически личности ще обърнем поглед и върху още една, определена за "бащата на модерната гинекология". Става дума за Джеймс Марион Симс, американски лекар, пионер в областта на хирургията. Неговото най-значително постижение, което му спечелва това прозвище е разработването на специфична хирургична техника за възстановяване от тежко усложнение след раждане, наречено везиковагинална фистула. През 19 век жените с такава диагноза били описвани с няколко думи: "катастрофално усложнение след раждане". Тогава за тяхното неразположение нямало лек. Най-често въпросното е причинено от тежко раждане (акушерска фистула). Когато плодът притиска плътно таза, това се отразява на притока на кръв към везиковагиналната стена. Засегнатата тъкан може да некротизира, оставяйки след себе си дупка. Това е патология, засягаща влагалището и пикочния мехур. За предразполагащи фактори се считат атеросклерозата, артериалната хипертония, захарният диабет, наднорменото тегло, възпалителни заболявания на тазовите органи. В началото се обособяват оплаквания, наподобяващи цистит, изразяващи се в болка и парене по време на уриниране, чести позиви за ходене по малка нужда. На по-късен етап се наблюдава непрекъснато изтичане на урина от влагалището. Именно тя и нейният разпад до амоняк причиняват възпаление на влагалищната стена и отблъскващ вагинален мирис. Тук е много обичайно при изследване да се наблюдава хематурия - наличие на кръв в урината, вторична влагалищна аменорея, която представлява неизтичане на менструалната кръв от влагалището. Диагнозата се поставя на база видимите за окото и невидими симптоми - постоянно мокрене, дразнене и разязвяване на тъканите при външните полови органи. Освен гореспоменатите фактори, допринасящи за развитието на везиковагинална фистула съществуват и други. Зачеване в прекалено млада възраст, преди таза на жената да се е развил напълно. Хроничното недохранване и аномалии при таза също повишават риска. Както и тазовите, урологичните и стомашно-чревните операции. Такива операции включват хирургична корекция на уретрата, електрокаутеризация при папилома на пикочния мехур, както и манипулации за отстраняване на тазови карциноми. Тазовите инфекции включват например туберкулоза, сифилис, Lymphogranuloma venereum, вагинална травма, вагинална ерозия. И не на последно място споменаваме налична вродена аномалия на урогениталния тракт, която отново може да предизвика развитието на такава фистула. Сред предразполагащите елементи попадат и исхемия, рак, ендометриоза, анатомична деформация заради маточни миоми, постоперативен абсцес.\nЛечението тук се състои не само в хирургична намеса, тъй като след нея е възможно развитие на усложнения. Задължително е третирането на възпалението при влагалището с антибиотици и премахване на некротичните тъкани. Възможно е и локално приложение на естрогени. След преминаването на отока и възпалението може да се пристъпи към оперативна форма на лечение. Що се касае до акушерските фистули внимание изискват плодораздробяващите операции, повторното цезарово сечение, които могат да доведат до уретеро-утеринни и пикочно-цервикални фистули. При наличие на протрахирано раждане, индикации за тежък форцепс, неправилни главични предлежания е уместно правилно да се преценят индикациите за цезарово сечение. Раждането задължително трябва да се води при празен пикочен мехур. Съществуват различни видове фистули в зависимост от хронологията на възникване. Ранно възникнали фистули - те се появяват в първите 24-48 часа след оперативна интервенция, най-вероятно поради недиагностицирани по време на операция перфорации на мехура или лезии на уретерите. По време на гинекологична манипулация от такъв тип са възможни увреждания на същите. Има фистули, възникващи от 10 до 30 ден след раждане. Съществува и така нареченото забавено фистулообразуване (от 30 дни до 2-4 години), което обикновено възниква след лъчетерапия и се дължи на лъчева ангиопатия. Тук се наблюдава увреждане на мускулатурата и последваща некроза. И тъй като споменахме, че една от основните причини за развитието на везиковаскуларната фистула е постродилна травма, няма как да не засегнем и темата за използването на форцепса в родилния процес. Той се използва само и единствено, когато при започнало раждане спускането на главата на плода е забавено или е задържано по различни причини. Налагането на форцепс може да е с цел намаляване на напъните от страна на родилката и за по-бързо протичане на раждането. Това се налага при жени с белодробни и сърдечносъдови заболявания, за да се намали рискът от допълнителни усложнения. Спрямо нивото на главата на плода в родилния канал може да се определят три типа форцепс - нисък, среден, висок. Първият се използва само при случаите когато ротацията на главата на плода е напълно завършена и е разположена в изхода на таза, иначе казано върховата част на главата се показва. Средният форцепс се прилага, когато главата на плода е преминала през входа на таза. Най-опасен и рисков е високият форцепс, който вече не се прилага, тъй като при него главата на плода не е преминала входа на таза и изтеглянето на плода, както и завъртането на главата са травматични и за него, и за родилката. Използването на форцепс за подпомагане на раждането е само в случаите, при които са изпълнени определени условия. Необходимостта от прилагането му се обуславя заради максималната безопасност и атравматичност за майката и бъдещото новородено.\nКъм прилагането на форцепса се пристъпва само в случаите на достигнато пълно разширение на цервикалния канал. Друго важно условие е околоплодният мехур да бъде пукнат. Всички манипулации и действия трябва да бъдат особено добре "премерени". Защото много често се случва родилките да развиват инфекции след като дадат живот на детето си. Типичната болка, която много жени чувстват в периода непосредствено след раждане затруднява разграничаването на следродилна инфекция от следродилна болка. Разпространението на колонизиращи бактерии е най-честата етиология за следродилна инфекция след вагинално раждане. Ендометритът се нарежда на второ място. Други инфекциозни състояния включват следоперативни раневи инфекции, перинеален целулит, мастит, респираторни усложнения заради анестезията, инфекции на пикочните пътища и други. По принцип рискът от ендометрит се увеличава драстично след цезарово сечение. Патогенните виновници обикновено са тези, които традиционно пребивават в червата, вагината, перинеума и шийката на матката. Staphylococcus, Streptococcus, Clostridium видове, грам-отрицателни организми, Escherichia coli, Klebsiella, Proteus, Enterobacter видовете. Дотук изброените нашественици играят важна роля за здравето не само на майката, но и на нероденото бебе. За това помнете, че "Всеки организъм започва да умира с момента на раждането и носи сам в себе си причината за неговото предстоящо разрушение" - Жан Жак Русо.


Хонорар за овца „нотариално заверен“ от Емануела с онлайн видео и снимки\nХонорар за овца „нотариално заверен“ от Емануела\nФолк дивата Емануела е броила 200 лв хонорар на собственика на овцата, разписала се с мимолетна роля във видеото към актуалния й хит „Нотариално заверен“, съобщава „Монитор“. Сумата покрива не само експлоатацията на артистичния „талант“ на животното, а и транспорта му до снимачния сет. Овцата се изплашила изключително много от дългокосместото палто в една от визиите на Емануела и се впуснала в ситен тръс да обикаля из студиото, като едва не съборила стаята-декор.\n„Пошегувахме се, че животинката е шокирана от това как изглежда „повишението“ на негов роднина на раменете на Емануела, но палтото всъщност бе от друга кожа. Екипът трудно удържа овцата, беше истинско приключение да застане мирна и въобще да влезе в кадър.“, коментираха близки до Емануела.\nПословичната с откровеността си певица отрече овцата да е ползвана като събирателен образ на жените, кръжащи край бившия й партньор Димитър Динев. Само преди два месеца тя извади ограничителна заповед срещу актуалната половинка на милионерския син – Дарина Аврамова. Причината – Емануела не иска тя да контактува с малкия й син Митко Динев-младши, „тъй като употребява вещества забранени от закона“.\n„Митко е баща на сина ми, аз не мога да променя това, и с него проблем нямам. Аз имам прекрасен човек до себе си, той е свободен да бъде с която си поиска, единственото ми условие е да не среща сина ни с тази жена. Тя не спря да ми звъни след „ВИП Брадър“ и се оказа от ония тип приятели, които ние, известните, приемаме по невнимание в живота си, само защото ни е било самотно. Непрекъснато сме на път и няма кога да създадем и нови контакти. И рано или късно си плащаме за доверчивостта като случая с тази.“, коментира пред „Планета тв“ Емануела.\nВраждата между двете дами има история от лятото, когато стана ясно, че Динев е с Аврамова. Тогава тя обвини Емануела в психически тормоз, а певицата се закани да брани честта си в съда.\n„Повече от година бяхме приятелки. В момента, в който тя разбра, че имам връзка с Митко, пусна на официалната си страница обява за сексуслуги с моите два телефона. След това започна да ми пише смс-и. В един от тях ми написа да пазя сина ми, защото била Скорпион и не прощавала. Пуснала съм няколко жалби в полицията“, обясни тогава Дарина.\nИнфо: Агенция Монитор\nПубликувано в Емануела звезда музика Планета ТВ поп-фолк на 27 януари 2018 г.


Блог за саможивци :: Защо спасените евреи не защитиха спасителите си?\n23.06.2014 22:22 - Защо спасените евреи не защитиха спасителите си?\nПоследна промяна: 23.06.2014 22:23\nТова трябва да попита и премиерът Бойко Борисов, който отведе 11 министри в Тел Авив на второ съвместно заседание на правителствата на България и Израел.\nЧаст от делегацията е и председателят на „Шалом” Максим Беневисти. Той носи документи, които ще експонира в музея Яд Вашем за честването догодина на 70-годишнината от спасяването на българските евреи. Светът доскоро не знаеше, че по времето на Холокоста само България, Дания и ...Албания не са пратили на заколение поданиците си юдеи.\n70 години Холивуд не се вдъхновява от тази епичност на малкото ни царство. Жорж Ганчев се опита да заснеме филм по темата, ама го резнаха финансово. Президентът Петър Стоянов като че ли е първият държавник, понечил да даде, макар и плах, отговор на тази историческа мистерия със статията си “Спасяването на българските евреи и спасяването на националната ни памет”.\nТой постави скандалния въпрос на международно ниво: “А какво стана със спасителите”?\nОбезглавиха им благородството.\nИ нито един от всички тези учени и авторитетни за времето си мъже и жени не се осмелява да апострофира разпореждането на Георги Димитров: “Никой не трябва да бъде оправдан и никакви съображения за хуманност и милосърдие не трябва да играят каквато и да е роля”\nВ така наречената крайно неправилно фашистка България 43 депутата, включително и от прогерманското мнозинство, проявяват здрав разум, човещина и демократичен рефлекс, опълчвайки се на Хитлер срещу депортацията на 48 000 български евреи! А спасените от тях не се осмеляват една подписка да направят!?\nГласец да надигнат, макар и в пустиня. Не да водят война с Червената армия, поне нещо да измрънкат от рода на: “Абе, грехота е да се посяга точно пък на тия хора като Димитър Пешев”.\nЕто ви морален казус с жесток драматичен заряд, достоен за маестрото Спилбърг.\nЗащо спасените с власт и влияние в т. нар. Народен съд евреи гък не казват в защита на спасителите си?\nНещо повече, на съд са пратени и опозиционни лидери и депутати, които не само, че са подали ръка на българските евреи, но и които са били против присъединяването на България към Тристранния пакт.\nЦитирам Петър Стоянов, който пък цитира евреина Габриеле Нисим, написал книгата “Човекът, който спря Хитлер”: “Димитър Пешев спасява честта на своята страна, никой обаче на спасява честта на нацията през дългите години на лагерите.”\nОтнасят го, разбира си и евреи, като адвокат Йосиф Яшаров, изключен от софийската адвокатура, понеже си позволил да защити в съда... спасителя Димитър Пешев. Понеже си позволил да си върши работата.\nВероятно и поради тази причина 47 000 обикновени евреи, безспорно добри хора, напускат България след деветосептемврийския преврат.\nСатрапите. Децата им днес ни учат на демокрация и пазарна икономика.\nИ се чудим защо преходът е перверзен, ненормален и шашав.\nА в днешна Германия, родината на холокоста, какво става- всяка уродливост на историческото си развитие я слагат на дневен ред, анализират я и я изолират от битието си като опасен вирус. Шут на нацизма, шут и на комунизма. Избраха за президент Йоаким Гаук- пастор, морален стожер, пътуващ учител.\nЗа ориентир. Защото стърчи над тълпата.\nТук, ако случайно се извисиш, попитай духа на Димитър Пешев какво ще ти се случи.\n15 години затвор, от които лежи ефективно 13 месеца. Достатъчно, за да бъде разсипан физически и морално. Днес племениците му са близки с Леа Коен, дъщерята на съдията от народния съд Пепо Коен. Така и трябва. Братството е мост над ножа.\nПодобен мост спуска и Самуил Ардити, който в книгата си „Човекът, който изигра Хитлер”, не отрича ролята на цар Борис 3 Обединител за спасяването на българските евреи. Мост към исторческата истина е и признаването на грозните факти -\nда, не е стигнал куражът на царя да се опълчи на Хитлер срещу депортацията на евреите от Македония и Беломорието, както и не е стигнал и куражът на спасените евреи да се опълчат на Сталин срещу осъждането на Спасителя Пешев.\nАмерикански педиатър обяви: Никой не се ...\n1. getmans1 - Защото срамът наречен ....\n... „Народен съд“ е по-голям от извършеното добро!


До г-н бойко борисов министър-председател на р. България до г-н тотю младенов\nМИНИСТЪР НА ТРУДА И СОЦИАЛНАТА ПОЛИТИКА ДО Г-Н СИМЕОН ДЯНКОВ МИНИСТЪР НА ФИНАНСИТЕ С КОПИЕ ДО\nРОДИТЕЛИ И ПРИЯТЕЛИ НА ДЕЦА С УВРЕЖДАНИЯ ОТНОСНО: Случаят с Александър Пасев от гр. Сандански. УВАЖАЕМИ ГОСПОДА\nИ ще носи цялата държавна отговорност, когато бъде погубен или съсипан един невинен детски живот. С уважение, Теодора Пиралкова\nДаниел Панчев, Председател на СНЦ “Асоциация за изследване и развитие на гражданското общество” Калоян Методиев\nОТНОСНО: Случаят с Александър Пасев от гр. Сандански.\nПотресаващата драма с двегодишният Александър Пасев от гр. Сандански за пореден път доказа липсата на ефективна закрила и изобщо на приоритетна политика за децата и семействата на България. Тази най-висока и болезнена цена ли трябва да плаща страната ни, за да се предприемат най-накрая дългоочакваните решителни промени и реформа?!\nСчитаме, че е крайно време да се спре с безкрайното говорене кой бил виновен и не бил направил нищо в системата. Ясно е, че всички сме в тази система и никой от нас не е направил нищо, за предотврати това нещастие - да бъде съсипан невинен детски живот. Конкретните служители трябва да си понесат отговорността, а ние - гражданското общество, да поемем своята част от вината, че не сме били достатъчно решителни - също като социалните служители в конкретния случа. Че не сме успели да се преборим българските деца и семейства да станат реален, истински приоритет на България. Не, сега те не са приоритет! Такъв са само на думи и именно това е основната причина за случилото се с Александър.\nКогато дадена сфера действително е сред първостепенните приоритети на една държава, то следва държавата да е създала на първо място висш държавен орган, който да има властта и ресурсите - човешки и финансов, за да поеме отговорността и задължението за изпълни националните мерки по съответния приоритет. Държавните, бюджетните средства, се разпределят именно по приоритети - в зависимост от тяхната първостепенност и значимост за държавата. И се отпускат на съответните висши държавни органи за изпълнението целите по приоритета.\nВ България няма единен висш държавен орган, който да координира в себе си цялата държавна отговорност и сила, и да има ресурса, за да води истинска приоритетна политика в закрила на децата и семействата. Имаме агенции, имаме безброй дирекции към различни институции, имаме безкрайно прехвърляне на топката и отговорността, няма координация, държавните бюджетни средства също са разпръснати из всички тези ведомства, като липсата на единност и координация между тях, размива не само отговорността, но и резултатността от влаганите държавни средства.\nВ заключение ще кажем само, защото се уморихме вече от безкрайното многословие по темата и вечното заобикаляне на проблема в същността му, че продължаваме да храним все още надеждата да видим в скоро време истинска решителност и воля за приоритетна семейна политика в България.\nЩе продължаваме да храним надеждата, че някой ден по проблемите на децата и семействата ни няма да пишем до пет институции и още пет агенции, за да не получим отговор отникъде. Ще продължаваме да храним надежда, че един ден ще имаме силната държавна институция, към която като се обърнем, ще знаем, че зад нея стои голям държавен ресурс и власт, за да реши проблема бързо. И ще носи цялата държавна отговорност, когато бъде погубен или съсипан един невинен детски живот.\nПредседател на Национален алианс „Усмихни се с мен” –\nПредседател на сдружение „Свети Мина” – гр. Добрич\nПредседател на сдружение на „Родителите на деца със синдром на Даун”\nПредседател на СНЦ “Съюз на инвалидите – Дружество Пловдив”\nПредседател на СНЦ “Асоциация за изследване и развитие на гражданското общество”\nПредседател на ПП “Общество за Нова България”